27/03/2018 | Administración LocalMunicipal
Oroso
Anuncio de aprobación definitiva da modificación da Ordenanza fiscal reguladora do Imposto de Construccións, Instalacións e Obras

Terminado o prazo de exposición pública sen presentación de reclamacións dos seguintes expedientes, aprobados en sesión plenaria de data 25 de xaneiro do presente, e publicado anuncio de aprobación provisional no BOP do 31 de xaneiro de 2018. o Modificación Ordenanza reguladora do Imposto de construcións, instalacións e obras. De acordo co disposto no artigo 17 do TR 2/2004 da lei reguladora das facendas locais procédese á publicación íntegra do texto da modificación da devandita ordenanza, ao considerarse aprobada definitivamente: 1. Ao abeiro do disposto no artigo 103.2 do TR 2/2004 da lei reguladora das facendas locais, gozarán dunha bonificación do 95 % da cota do imposto das construcións, instalacións e obras as seguintes obras: a. As dedicadas á construción, rehabilitación ou reparación da vivenda habitual das persoas en situación de emerxencia social. Consideraranse en situación de emerxencia social, aquelas que requiren urxente atención de carácter paliativo, derivadas da inadecuación ou dotación da vivenda habitual de aquelas persoas que carecen de medios económicos suficientes para facer fronte a esta situación. A documentación a presentar será a seguinte: A) Informe social que acredite a situación de emerxencia social. B) Informe do técnico competente sobre a situación de emerxencia social relativo a súa localización, características, estado de deterioro, servicios, salubridade, seguridade e distribución. C) Fotocopia do DNI do solicitante e do resto da Unidade Familiar de convivencia e do libro de familia. D) Certificado de empadroamento que especifique que os membros da unidade familiar residen na vivenda en cuestión. E) Certificación acreditativa da propiedade da vivenda. F) Xustificantes dos ingresos familiares, mediante a oportunas declaracións da renda ou certificados de imputacións que acrediten os ingresos da unidade familiar, incluíndo axudas públicas. O importe máximo da renda dispoñible da unidade familiar ponderada segundo os coeficientes do seguinte párrafo, entendida como a parte xeral e especial da Base Impoñible regulada na lei sobre o imposto sobre a renda das persoas físicas, antes de proceder as deducións por mínimo persoal e familiar non poderá superar o importe anual do salario mínimo interprofesional. Os coeficientes aplicables segundo o número de membros da unidade familiar son os seguintes: Nº membros unidade familiar: Coeficiente 1: 1 2: 0,9 3: 0,8 4: 0,7 5 ou máis: 0,5 b. As dedicadas a instalacións u obras que sexan declaradas de especial interese ou utilidade municipal por concorrer circunstancias sociais, culturais, histórico artísticas ou de fomento do emprego que xustifiquen tal declaración, cumprindo os seguintes requisitos: i. Os donos das obras deberán ser obrigatoriamente: 1. Administracións públicas ou organismos dependentes das mesmas, que conforme a lexislación de contratación administrativa estean incluídos dentro do concepto de administración pública.2. Entidades ou asociacións sen ánimo de lucro. ii. As obras deberán referirse obrigatoriamente a equipamentos dirixidos á comunidade ou rehabilitación ou conservación do patrimonio histórico-artístico, catalogado coma tal segundo a lexislación correspondente. A documentación a presentar será a seguinte: a) Acreditación do cumprimento dos requisitos previstos no apartado anterior, presentando unha memoria acreditativa. c. As edificacións, instalacións u obras dedicadas á gandería, agropecuarias e o sector forestal produtivo (non transformación) que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración. A documentación a presentar será a seguinte: a) Acreditación do cumprimento dos requisitos previstos no apartado anterior, presentando unha memoria acreditativa do número de postos de traballo a crear ou a manter no seu caso, axuntando copia do boletíns de cotizacións TC-2 á Seguridade Social dos traballadores. b) Acreditamento de estar ao corrente coas obrigas tributarias co Estado, Concello e Comunidade Autónoma, así coma coa Seguridade Social. d. As edificacións, instalacións u obras dedicadas á implantación ou ampliación dunha nova actividade económica ou empresarial nos Polígonos Industriais do concello de Oroso, que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, cumprindo as seguintes condicións mínimas: 1º) As actividades económicas deberán estar implantadas nos Polígonos Industriais do concello de Oroso, delimitados como aquelas parcelas cualificadas coma de solo de uso industrial segundo o Plan Xeral do Concello de Oroso.2º) Unicamente procederá a declaración de interese municipal para a implantación dunha nova actividade económica, entendendo por tal aquela que conleve a edificación en solares baleiros, ou ben á ampliación de instalacións ou edificacións de industrias existentes, sempre e cando conleve a creación de novo emprego.3º) Acreditar el alta en el Censo de actividades económicas, mediante presentación de modelo 036 ou equivalente.4º) A actividade deberá contar con todas as licencias ou permisos de actividade sectoriais precisos, así coma en todo caso contar con licencia de obra das edificacións obxecto de bonificación e de primeira ocupación.5º) Deberá acreditarse ter solicitada a alta das novas construcións ou instalacións no Catastro.6º) Estar ao corrente no pago de todos os tributos municipais e estatais así coma o corrente no pago das súas obrigas coa Seguridade Social. Para o desfrute desta bonificación, os interesados deberán presentar xunto coa solicitude de concesión de especial interese ou utilidade municipal por concorrer circunstancias de fomento do emprego na Sede Electrónica municipal, acompañada da seguinte documentación: a) Memoria explicativa da solicitude na que se explique entre outros aspectos: a. Situación da actividade, indicando o número de referencia catastral. b. Descrición da actividade económica e das obras previstas, indicando someramente os procesos produtivos que se desenvolven na parcela, así coma a utilidade das obras e instalacións proxectadas para a creación de postos de traballo. c. Número previsto de creación de postos de traballo da actividade que teñan coma centro de traballo as instalacións na parcela indicada. No suposto de solicitarse a bonificación por ampliación de instalacións, indicarase o número previsto de traballadores existentes antes e despois da mesma. A porcentaxe de bonificación a que dará lugar a concesión da declaración de utilidade de especial interese ou utilidade municipal será a seguinte en función do acreditamento do número de novos postos de traballo creados: O importe da bonificación aplicarase no momento da aprobación da liquidación definitiva do imposto, unha vez rematada a obra e obtida a preceptiva licencia de primeira ocupación, para o cal, o suxeito pasivo deberá presentar xunto coa documentación acreditativa do custe real da obra, a seguinte documentación que acredite a creación efectiva dos novos postos de traballo: a) Certificado en vigor expedido pola Axencia Estatal de Administración Tributaria de que a empresa está ao corrente coas súas obrigas tributarias. b) Certificado en vigor expedido pola Tesouraría Xeral da Seguridade Social de que a empresa está ao corrente coas súas obrigas. c) Acreditamento da presentación do modelo de alta das novas construcións e instalacións no Catastro, se no se presentase anteriormente. d) Indicación e descrición das autorizacións sectoriais posuídas para o desenvolvemento da actividade económica, indicando no seu caso o número de inscrición en Rexistros autonómicos ou estatais. e) Acreditamento do número de postos de traballo creados mediante a aportación de: a. Copia dos contrato de traballo dos novos traballadores, no que quede acreditado que o centro de traballo correspóndese co inmoble para o que se solicita a bonificación. b. Copia modelos “TC2” do derradeiro exercicio económico dos novos traballadores. c. Certificado de vida laboral dos traballadores. Non dará lugar a aplicación da bonificación concedida: 1º) O non acreditamento suficiente da creación dos novos postos de traballo comprometidos na solicitude inicial.2º) A prescrición do prazo para practicar a liquidación definitiva do Imposto 3º) A declaración da caducidade da licencia de obra concedida ou o transcurso do prazo máximo de vixencia da mesma.4º) A denegación da concesión da licencia de primeira ocupación das obras obxecto de licencia por non cumprir as condicións da licencia concedida ou incumprimento das condicións establecidas na comunicación previa.2. Para gozar dalgunha das bonificacións do párrafo anterior, que non serán acumulativas, será necesario que se solicite polo suxeito pasivo a declaración de especial interese ou utilidade municipal, o que deberá facerse, antes do inicio das construcións, instalacións ou obras, mediante escrito separado, ó tempo de presenta-la solicitude de licencia municipal que autorice a súa realización.3. Unha vez informada a solicitude e a licencia municipal, formularase proposta ó Pleno da Corporación os efectos de determinar se concorren as circunstancias para a declaración de especial interese ou utilidade municipal, o cal decidirá por maioría simple. Outorgada se procede a declaración, notificarase o suxeito pasivo o mesmo tempo que se xira a correspondente liquidación provisional.4. Gozarán de unha bonificación do 90% as construcións, instalacións ou obras que favorezan as condiciones de acceso e habitabilidade dos discapacitados, sempre e cando as mesmas non formen parte de un proxecto de obra nova e se realicen de forma independente.5. Non procederá outorgar as bonificacións reguladas nos puntos anteriores a aquelas construcións, instalacións ou obras que empezasen ou rematasen sen haber solicitado a correspondente licencia de obras municipal. A presente modificación da ordenanza fiscal, aprobada a súa redacción definitiva polo Pleno do Concello, entrará en vigor ó día seguinte da súa publicación no Boletín Oficial da Provincia, permanecendo en vigor ata a súa modificación ou derrogación expresas. Contra a aprobación definitiva desta ordenanza únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación das ordenanzas no Boletín Oficial da Provincia. En Oroso, a 22 de marzo de 2018 O Alcalde-presidente, Manuel Mirás Franqueira